

**ประกาศองค์การบริหารส่วนตำบลทุ่งกระตาดพัฒนา**

**เรื่อง มาตรการตรวจสอบการใช้ดุลยพินิจ ประจำปีงบประมาณ พ.ศ.2563**

..........................................................................

มาตรการตรวจสอบการใช้ดุลยพินิจขององค์การบริหารส่วนตำบลทุ่งกระตาดพัฒนา เพื่อให้การบริหารราชการเป็นไปตามหลักธรรมาภิบาล มีความโปร่งใสตรวจสอบได้ สอดคล้องยุทธศาสตร์ชาติว่าด้วยการป้องกันและปราบปรามการทุจริตภาครัฐ แผนปฏิบัติการป้องกันการทุจริต 4 ปี (2561-2564) ขององค์การบริหารส่วนตำบลทุ่งกระตาดพัฒนา ประกาศเจตจำนงสุจริตขององค์การบริหารส่วนตำบลทุ่งกระตาดพัฒนาและแนวทางการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment-ITA) ของสำนักงาน ป.ป.ช. องค์การบริหารส่วนตำบลทุ่งกระตาดพัฒนา จึงได้ประกาศกำหนดมาตรการตรวจสอบการใช้ดุลยพินิจ เพื่อเสริมสร้างความโปร่งใส และป้องกันการทุจริตตลอดจนใช้เป็นแนวทางปฏิบัติแก่ผู้ปฏิบัติงานให้เป็นไปตามมาตรฐานการปฏิบัติงาน ดังนี้

 **1.มาตรการป้องกันและแก้ไขปัญหาการใช้ดุลยพินิจ**

 1.1 ผู้บังคับบัญชาทุกระดับชั้นต้องปฏิบัติตนเป็นแบบอย่างที่ดีแก่ผู้ใต้บังคับบัญชา ปฏิบัติงานด้วยความซื่อสัตย์สุจริต กำกับดูแล และติดตามการปฏิบัติงานตลอดจนการใช้ดุลยพินิจของผู้ใต้บังคับบัญชาให้เป็นไปตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดเกี่ยวข้องกับการปฏิบัติงาน เช่น คู่มือการปฏิบัติงานหรือหลักเกณฑ์มาตรฐานของการปฏิบัติงาน บนพื้นฐานความสุจริต เป็นธรรม รับผิดชอบ ถูกต้องชอบธรรม ยอมรับนับถือ และโปร่งใส สามารถตรวจสอบได้ในทุกขั้นตอนการปฏิบัติงาน

 1.2 ให้ผู้ปฏิบัติงานปรับปรุงกระบวนการทำงานให้มีประสิทธิภาพ และจัดให้มีคู่มือการปฏิบัติการหรือหลักเกณฑ์มาตรฐานของการปฏิบัติงานที่แสดงถึงกระบวนการ ขั้นตอนระยะเวลาการปฏิบัติงานอย่างชัดเจน เพื่อเป็นกรอบการปฏิบัติงานอันจะนำมาสู่การใช้ดุลยพินิจของผู้ปฏิบัติงาน

 1.3 ให้ผู้ปฏิบัติงานรายงานผลการดำเนินงานหรือการปฏิบัติงานที่ไม่เป็นไปตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน หรือไม่เป็นไปตามคู่มือการปฏิบัติงานหรือหลักเกณฑ์มาตรฐานของการปฏิบัติงาน ต่อผู้บังคับบัญชาตามลำดับ เพื่อให้ส่วนงาน ที่เกี่ยวข้องดำเนินการข้อเท็จจริง วิเคราะห์ เสนอแนวทางแก้ไขปัญหา และป้องกันต่อผู้บังคับบัญชา

 1.4 ให้ดำเนินการสำรวจ วิเคราะห์ ตรวจสอบและจัดการความเสี่ยง ให้ครอบคลุมถึงการดำเนินงานขององค์การบริหารส่วนตำบลทุ่งกระตาดพัฒนา เป็นไปตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน รวมถึงควบคุมข้อบกพร่องในการปฏิบัติงาน การปฏิบัติงานที่ไม่เป็นไปตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้อง กับการปฏิบัติงาน ตลอดจนกำหนดให้รายงานสรุปผลต่อผู้บริหาร

**2. มาตรการเสริมสร้างการตรวจสอบการใช้ดุลยพินิจ**

 2.1 ผู้บังคับบัญชาทุกระดับชั้นต้องให้ความสำคัญกับการกำกับดูแลการปฏิบัติตามกฎหมาย กฎ ระเบียบ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงานขององค์การบริหารส่วนตำบลทุ่งกระตาดพัฒนา

 2.2 ผู้บังคับบัญชาทุกระดับชั้น ต้องสื่อสารถึงความสำคัญและแนวทางในการดำเนินการตรวจสอบการใช้ดุลยพินิจขององค์การบริหารส่วนตำบลทุ่งกระตาดพัฒนา

/2.3 นำเทคโนโลยี…

-2-

 2.3 นำเทคโนโลยีดิจิทัลมาใช้ในการจัดเก็บและประมวลผลข้อมูลอย่างเป็นระบบและสะดวกในการสืบค้นเพื่อใช้ประกอบการตัดสินใจในการดำเนินงานของผู้ปฏิบัติงาน

 2.4 มีแนวทางการติดตามทบทวน กฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน เพื่อนำมาปรับปรุงหลักเกณฑ์แนวทางการปฏิบัติงานรวมทั้งให้มีการพัฒนาระบบการตรวจสอบและควบคุมการปฏิบัติงานภายในองค์การให้เป็นระบบและโปร่งใส

 จึงประกาศให้ทราบโดยทั่วกัน

ประกาศ ณ วันที่ 6 เดือน มกราคม พ.ศ. 2563

 ลงชื่อ

(นายสุชาติ พันธุ์สัมฤทธิ์)

 นายกองค์การบริหารตำบลทุ่งกระตาดพัฒนา



**ประกาศองค์การบริหารส่วนตำบลทุ่งกระตาดพัฒนา**

**เรื่อง ประกาศเจตจำนงการบริหารงานด้วยความสุจริต ประจำปีงบประมาณ พ.ศ.2563**

..........................................................................

ข้าพเจ้า นายสุชาติ พันธุ์สัมฤทธิ์ ตำแหน่ง นายกองค์การบริหารส่วนตำบลทุ่งกระตาดพัฒนา จะนำพาหน่วยงานให้ดำเนินงานตามภารกิจด้วยความโปร่งใส บริหารงานด้วยความซื่อสัตย์ สุจริต มีคุณธรรม ปราศจากการทุจริต เพื่อให้บรรลุเจตนารมณ์นโยบายคุณธรรม จริยธรรม ในสังกัดองค์การบริหารส่วนตำบล ทุ่งกระตาดพัฒนาถือปฏิบัติและดำเนินการ ดังนี้

1.ข้าพเจ้าจะบริหารงานและปฏิบัติตามหลักธรรมาภิบาล โดยมุ่งตอบสนองความต้องการของประชาชนด้วยการบริการที่รวดเร็วถูกต้อง เสมอภาค โปร่งใส และเป็นธรรม

2.ข้าพเจ้าจะปลูกฝังค่านิยมและทัศนคติให้บุคลากรในสังกัด มีความรู้ความเข้าใจ ยึดหลักคุณธรรม จริยธรรม นำหลักปรัชญาของเศรษฐกิจพอเพียงมาใช้ในการปฏิบัติงานและการดำเนินชีวิต

3.ข้าพเจ้าจะดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใสในทุกขั้นตอน และเปิดโอกาสให้ภาคเอกชน ภาคประชาสังคม และภาคประชาชนเข้ามามีส่วนร่วมในการตรวจสอบ การปฏิบัติงาน โดยเปิดเผยข้อมูลข่าวสารในการดำเนินกิจกรรมทุกรูปแบบ

4.ข้าพเจ้าจะประชาสัมพันธ์แจ้งข้อมูลข่าวสาร เบาะแส การทุจริต ร้องเรียนร้องทุกข์ผ่าน ศูนย์ยุติธรรมองค์การบริหารส่วนตำบลทุ่งกระตาดพัฒนา

5.กรณีพบการทุจริตจะดำเนินการสอบสวนและลงโทษขั้นสูงสุดกับผู้ที่ทุจริตอย่างจริงจัง

จึงประกาศให้ทราบโดยทั่วกัน

ประกาศ ณ วันที่ 6 เดือน มกราคม พ.ศ. 2563

 ลงชื่อ

(นายสุชาติ พันธุ์สัมฤทธิ์)

 นายกองค์การบริหารตำบลทุ่งกระตาดพัฒนา